ཚོགས་འདུ་དེ་ནི་ལོ་དེའི་སྤྱི་ཟླ་བཅུ་གཅིག་པའི་ཚེས་༧ནས་༩་བར་དུ་ཚོགས་ཡོད།ཚོགས་འདུ་དེར་དགེ་ཆོས་ཀྱི་གྲོགས་པོ་དང་།གཉེན་ཉེ།ངོ་ཤེས།མཁས་པ།རྣམ་ཐར་འབྲི་མཁན་སོགས་རྒྱལ་ཁབ་བདུན་ནས་མི་སྣ་༢༢གདན་འདྲེན་ཞུས་ནས་དགེ་ཆོས་ཀྱི་སྐུ་ཚེ་དང་ཁོང་གི་མཛད་རྗེས་ལ་ཕྱོགས་ཡོངས་ནས་བགྲོ་གླེང་བྱས་ཡོད།ཚོགས་འདུ་དེ་ཚོགས་སྐོར་ལྔ་དང་།དམིགས་བཀར་གཏམ་བཤད་གཉིས།འགྲེམས་སྟོན་གཅིགགློག་བརྙན་གཉིས་བཅས་ཀྱིས་གྲུབ།༢༠༡༣ལོར་ལ་རྩེ་དཔེ་མཛོད་ཁང་གིས་དགེ་རྒན་ཆེན་མོ་རྡོ་ནོལ་ལོ་པེ་སི་ལགས་དང་མཉམ་འབྲེལ་གྱིས་ཚོགས་འདུ་དེས་ཉེ་བར་བསྐུལ་ཅིང་ཚོགས་འདུ་དེའི་ཐོག་ལ་འགྲེམས་སྟོན་བྱས་པའི་དགེ་ཆོས་ཀྱི་རི་མོ་རྣམས་བརྗོད་གཞིར་གྱུར་བའི་དཔེ་དེབ་ཅིག་དབྱིན་ཡིག་ཏུ་ཞེས་འབོད་པ་དཔེ་སྐྲུན་བྱས།དཔེ་དེབ་དེའི་སྔོན་བརྗོད་ཀྱི་ནང་དུ་ཚོགས་འདུ་དེ་ངོ་སྤྲོད་ཞིབ་རྒྱས་བྱས་ཡོད།